27/02/2020 | Administración LocalMunicipal
Boiro
Anuncio de aprobación definitiva de regulamento

O Pleno da Corporación Municipal do Concello de Boiro, na sesión ordinaria realizada o 18 de decembro de 2019, aprobou de xeito inicial o Regulamento municipal de uso e xestión dos espazos asignados ós grupos políticos na casa do Concello de Boiro (expediente 7737/2019). Este expediente foi sometido a información pública polo prazo de trinta (30) días hábiles mediante o anuncio publicado no BOP da Coruña núm.245, do 26 de decembro de 2019. Toda vez que non se formularon reclamacións nin suxestións ó proxecto de regulamento, de conformidade co disposto no artigo 49 da Lei 7/1985, do 2 de abril, o acordo de aprobación inicial devén definitivo, motivo polo que se procede á publicación do texto íntegro do regulamento aprobado. Boiro, 21 de febreiro de 2020. José Ramón Romero García Alcalde. REGULAMENTO MUNICIPAL DE USO E XESTIÓN DOS ESPAZOS ASIGNADOS ÓS GRUPOS POLÍTICOS NA CASA DO CONCELLO DE BOIRO.1.- Introdución No presente documento establécense os acordos e a formulación para a asignación dos locais existentes na Casa do Concello de Boiro para o uso por parte dos grupos políticos municipais. Tipifícanse, ademais, unha serie de situacións coa finalidade de englobar todos os posibles feitos e coñecer as actuacións para todas elas. Así pois, cumprindo coa lexislación vixente e dotándolle aos grupos municipais de novas ferramentas para desempeñar a súa labor, expóñense os seguintes puntos.2.- Definición O despacho/local asignado é un espazo no interior da Casa do Concello de Boiro, situase na planta baixa do mesmo e conta con porta ao exterior, así como tamén posibilidade de separación co resto da casa consistorial. No presente Regulamento enténdese como “Grupos Políticos Municipais” todos aqueles grupos ou agrupacións de concelleiros e concelleiras; estes poden formar parte do mesmo partido político ou non.3.- Obxecto Enténdese como principal obxectivo a adaptación e asignación dun espazo para os Grupos Políticos con representación na corporación municipal dentro da Casa do Concello de Boiro, coa finalidade de que os concelleiros e concelleiras poidan desempeñar o seu labor de representación, recibir e acoller á cidadanía, fiscalización ao Goberno Municipal e outros labores; así como lugar de reunión dos mesmos. Soamente poderá ser utilizado estando estes presentes e nunca como local asembleario ou de partido. Neste senso, ningunha persoa externa poderá utilizar o despacho.4.- Ámbito de aplicación O presente regulamento levarase a cabo para os locais/espazos asignados aos grupos políticos municipais con representación na corporación municipal, na Casa do Concello de Boiro.5.-Vixencia da asignación ordinaria Establecese unha vixencia de asignación concreta, despois da cal se volverá a realizar unha nova asignación completa segundo o número de grupos representados no Pleno Municipal. A vixencia de asignación ordinaria pode interromperse si se incumpre algún dos motivos de asignación que se recollen no presente documento e, polos cales, se perderan os dereitos adquiridos.5.1.- Período O período de asignación será de catro (4) anos, ou o que é o mesmo unha (1) lexislatura.5.2.- Horario 5.2.1.- Concelleiros e Concelleiras Os locais asignados aos respectivos Grupos Políticos poderán utilizarse de luns a venres a partir das 08:00 horas e ata as 23:00 horas. Ou ben o que é o mesmo: prohíbese o uso dos espazos entre as 23:01 e as 07:59 horas.5.2.2.- Persoas autorizadas. A persoa autorizada expresamente por Alcaldía, a proposta dos Grupos Municipais, poderá utilizar o espazo asignado en horario de Rexistro. Sendo este de 09:00 as 13:30 horas durante todo o ano.6.- Asignación Para a asignación de locais aos diferentes Grupos Municipais con representación establécese un dobre sistema.1) Asignación baixo acordo 2) Asignación en situación de desacordo 6.1.- Asignación baixo acordo a) Asignación baixo acordo dun número menor ou igual ao de Grupos Políticos Municipais que ao número de locais: Se existe un número menor ou igual de locais ao de grupos políticos municipais a asignación realizarase mediante acordo, de forma dialogada, entre os interesados. Repartíndose entre estes os espazos dispoñibles. b) Asignación baixo acordo dun número maior ao de Grupos Políticos Municipais que ao número de locais: Se existe un número maior de grupos políticos municipais que de espazos a asignar os grupos deberán compartir os despachos e establecer, mediante acordos individuais, os horarios para utilizar o mesmo. Do mesmo xeito, a asignación realizarase mediante acordo, de forma dialogada, entre os interesados. Repartíndose entre estes os espazos dispoñibles.6.2.- Asignación en situación desacordo a) Asignación en situación de desacordo cun número menor ou igual de Grupos Políticos Municipais que o número de locais: No caso de existir unha situación de desacordo asignarase un número a cada un dos espazos. Posteriormente realizarase un sorteo entre os locais dispoñibles e os Grupos Municipais; exercendo un traballador ou traballadora municipal como árbitro do sorteo. b) Asignación en situación de desacordo cun número maior de Grupos Políticos Municipais que o número de locais. No caso de existir unha situación de desacordo cun número maior de grupos e existindo a necesidade de compartir espazos, o alcalde ou alcaldesa, ou concelleiro/a que este designe, establecerá contactos entre os diversos voceiros e voceiras para estudar as posibilidades de compartir: baseando as posibles participacións segundo razóns de representación, diferenza de horario, ou outras razóns a considerar en cada caso particular. Os contactos deben establecerse ao comezo de cada lexislatura.6.3.- Asignacións a realizar despois da primeira asignación. Se de forma posterior á primeira asignación algún grupo municipal ou concelleiro non adscrito solicita unha asignación, esta deberá realizarse baixo os seguintes criterios: 1) Non se realizará ningún cambio da asignación inicial.2) Deberase situar ao grupo ou concelleiro solicitante nun local baleiro, no caso de existir. Se non existe un espazo baleiro os grupos municipais deberan compartir espazo de acordo ao establecido no punto sexto.6.4.- Sorteo O sorteo de asignación realizarase se non existe acordo entre os diferentes grupos municipais ou concelleiros non adscritos, de forma posterior ao pleno de organización; logo de que os diferentes concelleiros e/ou grupos entreguen no Rexistro Xeral do Concello a solicitude de asignación ou rexeitamento.7.- Solicitudes Para a asignación e posterior uso dos locais é necesario que o grupo municipal, ou ben concelleiro ou concelleira non adscritos, entregue unha solicitude no Rexistro Xeral do Concello xunto co compromiso de aceptación do regulamento (Anexo I); quedando así constancia formal do seu interese de asignación. A entrega de solicitudes realizarase, como máximo, ata quince (15) días hábiles despois do Pleno de Organización. No caso de que por diversas razóns (non interese de uso por parte dos grupos municipais ao comezo da lexislatura, ou primeira asignación, entre outras) establecese un período de trinta (30) días naturais, posteriores ao Pleno de Organización, para a entrega da documentación en tempo e forma. É dicir, quince (15) días a maiores do período establecido para as solicitudes de asignación. No caso de que non se entregue solicitude de asignación entenderase que o Grupo Municipal ou concelleiro non adscrito, desestima a asignación e non manifestan interese. Razón pola cal serán excluídos da asignación.8.- Perda do Local No caso de que algún dos concelleiros ou concelleiras realice algún incumprimento que se atope explicitamente tipificado no presente regulamento; ou ben que manteña e/ou posúa unha conducta violenta, sexista ou non cumpra coa lexislación vixente; o grupo municipal no que se inclúe, ou ben representantes non adscritos, perderá a asginación do espazo asginado.9.- Deberes e Responsabilidades dos Grupos Políticos Establécense unha serie de responsabilidades e deberes a cumprir por parte dos asignados.9.1.- Deberes 1) O voceiro ou voceira dos diferentes grupos políticos debe asinar, en nome dos concelleiros e concelleiras do seu grupo, a súa aceptación e/ou rexeitamento a ocupar un despacho nos espazos designados na Casa do Concello (acordo ao modelo proposto no Anexo I ). Dita aceptación deberá ser entregada no Rexistro Xeral do Concello xunto coa solicitude de asignación. No caso de que non se realice ningunha entrega de documentación en tempo e forma entenderase como rexeitamento á asignación.2) Os concelleiros e concelleiras deben comprobar se as portas interiores e exteriores se atopan pechadas e as luces apagadas, tanto na súa entrada como á súa saída.9.2.- Responsabilidades Todos e cada un dos concelleiros e concelleiras, independentemente de se posúen grupo municipal ou se trata de representantes non adscritos, adquiren instantaneamente, dende o momento da asignación, a responsabilidade de velar pola seguridade do inmoble (local, zona común de entrada e espera e resto do inmoble municipal), polo seu correcto mantemento e tamén polo coidado de todo o material e mobiliario que se atopa nos mesmos.10.- Normas de uso e Prohibicións Establécense unha serie de normas de uso e prohibicións coa finalidade de garantir a convivencia e normal funcionamento dos espazos.10.1.- Normas de uso Establécense os seguintes e deberes e normas de uso para o correcto funcionamento dos locais e convivencia nos mesmos: 1) O compromiso de comprobar a pechadura do despacho, así coma da porta exterior na entrada e saída do mesmo.2) O compromiso de manter os medios materiais, mobiliario e instalación, dos que dispón o espazo asignado.3) O compromiso de poñer en coñecemento do Goberno Local calquera deterioro no mobiliario, instalación ou do propio espazo.4) Garantir a maior limpeza e orde posible no espazo asignado, independentemente de que sexa utilizado por máis grupos ou non.5) No espazo sempre debe estar presente algún concelleiro ou concelleira do Grupo Municipal, se forma parte dalgún deles.6) A persoa con permiso de uso (punto 14. Autorizacións externas) adquire a obriga de utilizar o espazo unicamente en horario de rexistro. É dicir, ten a obrigación de abandonar o local fora do horario de rexistro xeral.10.2.- Prohibicións Establécense as seguintes prohibicións: 1) Prohíbese a colocación de propaganda electoral: tanto no interior do despacho coma nas zonas comúns ou entrada exterior.2) Prohíbese fumar ou vapear, tanto no interior dos espazos coma nas zonas comúns.3) Prohíbese realizar copia das chaves de entrada.4) Prohíbese o uso do espazo por parte de calquera persoa que non posúa acta de concelleiro/a no pleno municipal do Concello de Boiro, ou que non estea expresamente autorizado e nomeado, segundo o establecido no punto catorce.5) Queda prohibido o uso do local como lugar social ou asembleario.6) Queda prohibido calquera uso distinto á finalidade autorizada.11.- Motivos de desasignación do local. No presente documento especifícanse diferentes razóns polas cales se pode levar a cabo unha desasignación do local: 1) Mediante a acumulación de dous (2), ou mais, incumprimentos de deberes e/ou normas.2) Coa realización de calquera das prohibicións expresas.12.- Sinatura do Regulamento Os voceiros e voceiras dos diferentes grupos políticos municipais, ou ben concelleiros e concelleiras non adscritos, actuando en nome propio e en representación de todos os concelleiros e concelleiras do seu grupo, aceptan todos e cada un dos apartados do presente regulamento. A aceptación debe realizarse ao comezo de cada lexislatura, ou ben no momento da posta en marcha da primeira asignación se esta se realiza con posterioridade ao Pleno de Organización Municipal. A aceptación do regulamento de funcionamento conleva a aceptación das diferentes normas, deberes, prohibicións e responsabilidades.13.- Acordos Os voceiros e/ou voceiras dos diferentes grupos municipais acordan, ademais do exposto anteriormente: 1) Que o conserxe-mantedor do inmoble e/ou o alcalde ou alcaldesa, poderán realizar en calquera momento e sen previo aviso unha inspección do local.2) Que no caso de que fosen quebrantadas algunhas prohibicións ou se realizase un incumprimento de máis de dúas (2) normas e deberes de uso: desasignarase o espazo asignado e o grupo político en cuestión non dispoñerá de despacho.3) Que no caso de que se desasigne un espazo, a súa re-asignación deberá ser motivada coa presentación dun escrito por rexistro xeral; e conter unha xustificación de motivos e compromiso, expreso e escrito, da aceptación do regulamento.4) Que no caso de que se teña que volver a desasignar por segunda vez un local a un grupo, ou concelleiro ou concelleira non adscrito, non é posible unha nova reasignación.14.- Autorizacións externas. Os Grupos Políticos Municipais poderán propoñer a unha (1) persoa que non sexa membro/a do pleno municipal, para utilizar en representación dos concelleiros e concelleiras de cada grupo o local en horario de Rexistro.14.1.- Procedemento das autorizacións externas. Os Grupos Políticos con representación no pleno da corporación poderán propor a unha (1) persoa por cada un dos grupos para que esta utilice momentaneamente o espazo asignado ao grupo local (Anexo III). Logo de que os Grupos Políticos entreguen as súas propostas, estas deben ser ratificadas e nomeadas pola Alcaldía-Presidencia.15.- Revisión e Modificación A revisión e modificación do presente regulamento queda suxeita a modificación e aprobación no Pleno Municipal. ANEXO I FORMULARIO DE ACEPTACIÓN/REXEITAMENTO DO LOCAL PARA OS GRUPOS MUNICIPAIS Don/Dona ____________________________________________________________________, con DNI/NIF_____________, actuando como voceiro/a, e en representación propia, dos concelleiros e concelleiras do Grupo Municipal de _____________________________________________________________________________ _______________________. Acepto Rexeito a asignación de un local/despacho na Casa do Concello de Boiro para o grupo que veño representando. Asinado _______________ En Boiro a __, de _________ do ____ ANEXO II SOLICITUDE PARA A ASIGNACIÓN DE UN LOCAL PARA O GRUPO MUNICIPAL Don/Dona ____________________________________________________________________________, residente en Boiro, __________________________________________________ número ____________; con DNI/NIF _____________________ e enderezo electrónico para notificacións ____________________________________________; actuando como voceiro/a, e en representación propia, dos concelleiros e concelleiras do Grupo Municipal de __________________________________. Solicito un local para o grupo municipal que veño representando nos espazos dispoñibles da Casa do Concello de Boiro. Asinado _______________ En Boiro a __, de _________ do ____ ANEXO III SOLICITUDE DE AUTORIZACIÓN DUNHA PERSOA A PROPOSTA DO GRUPO MUNICIPAL PARA O USO DO LOCAL ASIGNADO Don/Dona ____________________________________________________________________________, residente en Boiro, __________________________________________________ número ____________; con DNI/NIF _____________________ e enderezo electrónico para notificacións ____________________________________________; actuando como voceiro/a, e en representación propia, dos concelleiros e concelleiras do Grupo Municipal de __________________________________. PROPOÑO A Don/Dona ___________________________________________________________________________, residente en Boiro, _______________________________________________________ número ______; con DNI/NIF ______________________, e enderezo electrónico para notificacións ______________________________________________; como persoa proposta polo Grupo Municipal de _____________________________________ para o uso do local. Asinado _______________ En Boiro a __, de _________ do ____